उता, तत्कालीन माओवादी केन्द्रको तीन लाख पार्टी सदस्य रहे पनि नवीकरणसहित पछिल्लो रेकर्ड व्यवस्थित नराख्दा यकिन संख्या कति हो भन्नेमा नेताहरू अनभिज्ञ छन् । ०६९ सालमा हेटौँडामा सम्पन्न महाधिवेशनमा तीन लाख पार्टी सदस्य रहेको रेकर्ड रहे पनि त्यसपछि माओवादीबाट मोहन वैद्य र रामबहादुर थापाको नेतृत्वमा एउटा समूह फुटेर नेकपा माओवादी गठन ग-यो भने पछि डा. बाबुराम भट्टराईको नेतृत्वमा फुटेको समूहले नयाँ शक्ति नेपाल गठन ग-यो । पार्टीमा फुट आएपछि कति सदस्य बाहिरिए भन्ने यकिन नभएपछि मूल पार्टी माओवादीले संगठन विस्तार गर्ने भन्दै चार हजारसम्मको केन्द्रीय कमिटी बनायो । तर, सदस्यता नवीकरणमा ध्यान दिएन ।
